ไฟแนนซ์ทูเดย์
...การเปลี่ยนตัวตำแหน่ง รมว.คลัง ยังเป็นเรื่องที่สรุปกันไม่ลงตัว การเมืองฟากนายกรัฐมนตรี น.ส.ยิ่งลักษณ์ ชินวัตร ยังมั่นใจ เสี่ยโต้ง กิตติรัตน์ ณ ระนอง รองนายกรัฐมนตรีและ รมว.คลัง ยังรั้งตำแหน่งนี้ได้ต่อไปขณะที่การเมืองฝากนายใหญ่ต่างแดน เชื่อว่ามีการเปลี่ยนตัวแน่นอน โดยตอนนี้มีชื่อ ศุภรัตน์ ควัฒน์กุล รองประธานคณะกรรมการบริหารการเงินและกรรมการการลงทุน เครือเจริญโภคภัณฑ์ อดีตปลัดกระทรวงการคลัง ขึ้นมาเป็นตัวเลือกอันดับต้นๆ ที่จะมานั่งเป็นขุนคลัง เพื่อเรียกความเชื่อมั่นด้านการเงินการคลังและเศรษฐกิจกลับคืนมาอีกครั้งสำหรับฝีไม้ลายมือของ ศุภรัตน์ นั้น เป็นที่ยอมรับว่าคุณภาพคับแก้ว เด่นทั้งภาคการคลังและการเงิน สมัยเป็นปลัดคลัง ถูกทาบทามให้ไปนั่งเป็นผู้ว่าการธนาคารแห่งประเทศไทย (ธปท.) แต่เจ้าตัวปฏิเสธ ฝ่ายการเมืองนายใหญ่ประเมินแล้วว่า หากกล่อมให้ ศุภรัตน์ มานั่งเป็น รมว.คลัง จะช่วยลบภาพรัฐบาลที่โดนฝ่ายค้านเล่นงานเป็นรัฐบาลโกหกสีขาว รัฐบาลเลี้ยงแกะ จนแก้เกมไม่ตกจนทุกวันนี้...เบญจา หลุยเจริญ อธิบดีกรมสรรพสามิต ออกมาเล้งผู้บริหารกรมที่ไปตกปากรับคำกับสำนักงานเศรษฐกิจการคลัง (สศค.) ไปเก็บภาษีผู้ประกอบการหวังโปะคลังถังแตก กา
27 ก.ย. 2555

...การเปลี่ยนตัวตำแหน่ง รมว.คลัง ยังเป็นเรื่องที่สรุปกันไม่ลงตัว การเมืองฟากนายกรัฐมนตรี น.ส.ยิ่งลักษณ์ ชินวัตร ยังมั่นใจ เสี่ยโต้ง กิตติรัตน์ ณ ระนอง รองนายกรัฐมนตรีและ รมว.คลัง ยังรั้งตำแหน่งนี้ได้ต่อไปขณะที่การเมืองฝากนายใหญ่ต่างแดน เชื่อว่ามีการเปลี่ยนตัวแน่นอน โดยตอนนี้มีชื่อ ศุภรัตน์ ควัฒน์กุล รองประธานคณะกรรมการบริหารการเงินและกรรมการการลงทุน เครือเจริญโภคภัณฑ์ อดีตปลัดกระทรวงการคลัง ขึ้นมาเป็นตัวเลือกอันดับต้นๆ ที่จะมานั่งเป็นขุนคลัง เพื่อเรียกความเชื่อมั่นด้านการเงินการคลังและเศรษฐกิจกลับคืนมาอีกครั้งสำหรับฝีไม้ลายมือของ ศุภรัตน์ นั้น เป็นที่ยอมรับว่าคุณภาพคับแก้ว เด่นทั้งภาคการคลังและการเงิน สมัยเป็นปลัดคลัง ถูกทาบทามให้ไปนั่งเป็นผู้ว่าการธนาคารแห่งประเทศไทย (ธปท.) แต่เจ้าตัวปฏิเสธ ฝ่ายการเมืองนายใหญ่ประเมินแล้วว่า หากกล่อมให้ ศุภรัตน์ มานั่งเป็น รมว.คลัง จะช่วยลบภาพรัฐบาลที่โดนฝ่ายค้านเล่นงานเป็นรัฐบาลโกหกสีขาว รัฐบาลเลี้ยงแกะ จนแก้เกมไม่ตกจนทุกวันนี้...เบญจา หลุยเจริญ อธิบดีกรมสรรพสามิต ออกมาเล้งผู้บริหารกรมที่ไปตกปากรับคำกับสำนักงานเศรษฐกิจการคลัง (สศค.) ไปเก็บภาษีผู้ประกอบการหวังโปะคลังถังแตก การทำดังกล่าวนอกจะแก้ถังแตกไม่ได้แล้ว จะทำให้การเก็บภาษีปีหน้ามีปัญหาลำบากมากขึ้นอีก...ด้าน สุภา ปิยะจิตติ รองปลัดคลัง ปัดฝุ่นสอบการโอนเงินของโรงงานยาสูบ 120 ล้านบาท เข้ามูลนิธิลด ละ เลิก ของกรมสรรพสามิต ว่ามีการดำเนินการไม่ถูกต้อง และการใช้เงินไม่โปร่งใส โดยเรื่องนี้มีอดีตผู้บริหารกระทรวงการคลังหลายคนที่เกี่ยวข้องกับการใช้เงินดังกล่าวโครงการรับจำนำข้าวรอบแรกที่ข้อมูลของคณะกรรมการนโยบายข้าวแห่งชาติ (กขช.) ใช้เงินสูงถึง 5.1 แสนล้านบาท ทำหลายหน่วยงานงงพูดไม่ออก เพราะไม่เคยเห็นข้อมูลนี้มาก่อน แม้แต่ธนาคารเพื่อการเกษตรและสหกรณ์การเกษตร (ธ.ก.ส.) ก็ออกมายืนยันการจำนำข้าวรอบแรกใช้เงินไปประมาณ 3.2 แสนล้านบาท เป็นเงินของธนาคาร 9 หมื่นล้านบาท ที่เหลือเป็นเงินกู้ของกระทรวงการคลัง ส่วนข้อมูลของ กขช. ที่เกินมา 2 แสนล้านบาท ไม่รู้ว่างอกมาจากไหน